แพรววณิชยฐ์ เรืองทอง

แพรววณิชยฐ์ เรืองทอง (เกิด 27 ธันวาคม พ.ศ. 2535)  เป็นนางงามชาวไทย ผู้ครองตำแหน่งมิสซูปราเนชันแนลไทยแลนด์ 2022 และรองอันดับ 1 มิสซูปราเนชันแนล 2022 โดยได้เข้าร่วมการประกวดเวทีมิสไทยแลนด์เวิลด์ และมิสยูนิเวิร์สไทยแลนด์

 ประวัติ 
แพรววณิชยฐ์ เรืองทอง เกิดเมื่อวันที่ 27 ธันวาคม พ.ศ. 2535 ที่จังหวัดชุมพร มีส่วนสูง 172 เซนติเมตร สำเร็จการศึกษาจากคณะศิลปศาสตร์ และวิทยาการจัดการ สาขาภาษาการสื่อสารและธุรกิจ จากมหาวิทยาลัยสงขลานครินทร์ จังหวัดสงขลา

 การประกวด 
 นางสาวถิ่นไทยงาม 2561 
แพรววณิชยฐ์เริ่มเป็นที่รู้จักจากการเข้าร่วมการประกวด นางสาวถิ่นไทยงาม 2561 ซึ่งเธอสามารถคว้าตำแหน่งรองชนะเลิศอันดับ 1

 มิสไทยแลนด์เวิลด์ 2018 
ในปี พ.ศ. 2561 แพรววณิชยฐ์เข้าร่วมการประกวด มิสไทยแลนด์เวิลด์ 2018 และได้รับตำแหน่งรองชนะเลิศอันดับ 1

 มิสยูนิเวิร์สไทยแลนด์ 2563 
แพรววณิชยฐ์เข้าร่วมการประกวด มิสยูนิเวิร์สไทยแลนด์ 2563 และสามารถผ่านเข้าสู่รอบสุดท้าย โดยได้รับตำแหน่งรองชนะเลิศอันดับ 3

 มิสซูปราเนชันแนลไทยแลนด์ 2022 
ในปี พ.ศ. 2565 แพรววณิชยฐ์ตัดสินใจกลับเข้าสู่วงการประกวดอีกครั้ง ด้วยการสมัครเข้าร่วมการประกวด มิสซูปราเนชันแนลไทยแลนด์ 2022 ซึ่งเธอสามารถคว้าตำแหน่งชนะเลิศ และได้รับสิทธิ์เป็นตัวแทนประเทศไทยในการประกวด มิสซูปราเนชันแนล 2022 ณ ประเทศโปแลนด์

 มิสซูปราเนชันแนล 2022 
แพรววณิชยฐ์เป็นตัวแทนประเทศไทยเข้าร่วมการประกวดมิสซูปราเนชันแนล 2022 ซึ่งจัดขึ้นในเดือนกรกฎาคม พ.ศ. 2565 ณ ประเทศโปแลนด์ และได้รับตำแหน่งรองชนะเลิศอันดับ 1

 มิสยูนิเวิร์สกรุงเทพมหานคร 2025 
ในปี พ.ศ. 2568 แพรววณิชยฐ์ได้รับตำแหน่งชนะเลิศ จากการประกวดมิสยูนิเวิร์สกรุงเทพมหานคร 2025 ส่งผลให้เธอได้รับสิทธิ์เป็นตัวแทน กรุงเทพมหานคร ในการประกวด มิสยูนิเวิร์สไทยแลนด์ 2568

 มิสยูนิเวิร์สไทยแลนด์ 2568 
แพรววณิชยฐ์เข้าร่วมการประกวด มิสยูนิเวิร์สไทยแลนด์ 2568 ในฐานะตัวแทนของ กรุงเทพมหานคร และสามารถคว้าตำแหน่งรองชนะเลิศอันดับ 1

 อ้างอิง 

 แหล่งข้อมูลอื่น 


:หมวดหมู่:นางงาม
:หมวดหมู่:มิสซูปราเนชันแนลไทยแลนด์
:หมวดหมู่:นางงามไทย

หมวดหมู่:บุคคลจากจังหวัดชุมพร
หมวดหมู่:นางงามไทย